
PËR DISA NDRYSHIME NË VENDIMIN NR. 3, DATË 16.9.2009 “PËR CAKTIMIN E PËRBËRJES SË KOMISIONEVE TË PËRHERSHME TË KUVENDIT”, TË NDRYSHUAR

	Në mbështetje të neneve 19 dhe 21 të Rregullores së Kuvendit, me propozimin e Konferencës së Kryetarëve, pas marrëveshjes së Kryetares së Kuvendit me Kryetarin e Grupit Parlamentar të Partisë Demokratike,

KUVENDI
I REPUBLIKËS SË SHQIPËRISË

VENDOSI:

Në vendimin e Kuvendit nr. 3, datë 16.9.2009 “Për caktimin e përbërjes së komisioneve të përhershme të Kuvendit”, të ndryshuar, bëhen këto ndryshime:
I. Në Komisionin për Çështjet Ligjore, Administratën Publike dhe të Drejtat e Njeriut deputetët Rajmonda Bulku dhe Ilir Bano caktohen anëtarë në vend të deputetëve Eduard Halimi dhe Aldo Bumçi, deputeti Viktor Gumi caktohet sekretar.
II. Në Komisionin për Integrimin Europian deputetja Mesila Doda caktohet nënkryetare, deputeti Gerti Bogdani caktohet sekretar, deputeti Viktor Gumi caktohet anëtar. Deputeti Aldo Bumçi largohet nga ky komision.
III. Në Komisionin për Sigurinë Kombëtare deputeti Gjok Uldedaj caktohet anëtar në vend të deputetit Ilir Bano.
IV. Ky vendim hyn në fuqi menjëherë.
                                                                                                      KRYETARE 
Jozefina Topalli (Çoba)
